钦定古今图书集成/方舆汇编/职方典/第1509卷 > 形胜附
## 钦定古今图书集成/方舆汇编/职方典/第1509卷 > 形胜附

本府。〈保山县附郭。〉

《西极南隅》，界华彝于一线；豹关虎旅，咸控引于重门。

《旧志》：沧江、怒水，为襟带于东西；九隆、三崇，作屏藩于左右。据八关二堡之形胜，扼三宣、六慰之咽喉。

《府志》：宝盖高临，群山环拱。地开沃野，固西迤之名区；城拥金汤，实极西之重镇。遥羁六慰，雄控制于中原，内附八司，列屏藩于三面。洵滇西之锁钥也。

永平县

重峦鸟道，西限澜沧之险，可称永昌咽喉。《府志》：“崖深涧僻，地隘山高，东连宝藏之雄，西峙金浪之险，为永郡之咽喉，亦大理之犄角。” 腾越州。

离郡四站，路隔两江。控制麓木诸司，为“出缅门。”

户

《府志》：“孤悬天末，接壤殊方。分列八关，扼诸蛮之要路；屏藩一郡，领金齿之上游。”